**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2022 M. RUGPJŪČIO MĖN.**

2022-09-08

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
|

|  |
| --- |
| Parodos, renginiai ir kt. verslo plėtrai ir eksportuotojams aktuali informacija  |

 |
|  | Aktualių parodų Austrijoje sąrašas | <http://www.messen-austria.at/messekalender/>  |  |
| Investicijoms pritraukti į Lietuvą aktuali informacija |
|  |  |  |  |
| Lietuvos verslo plėtrai aktuali informacija |
| 2022 08 18 | Atliktas tyrimas rodo, kad Austrijos namų ūkiai 2021 metais namų tvarkymo/valymo ir vaikų priežiūros paslaugoms išleido 2,3 mlrd. eurų. Tai buvo 27 proc. daugiau nei prieš septynerius metus. Išlaidų vertė didėja daugiausia todėl, kad didėja moterų užimtumas. Tačiau atkreipiamas dėmesys į tai, kad didžioji dalis šių paslaugų yra teikiama neoficialiai, t.y. neregistruojant sutarčių ir nemokant mokesčių.  | <https://www.diepresse.com/6178585/putzen-und-kinderbetreuung-oesterreicher-zahlen-immer-mehr-fuer-haushaltshilfen>  |  |
| 2022 08 22 | Austrijos įmonė „Rabmer“ užsiima projektų vykdymu, išgaunant energiją iš nuotekų. Skaičiuojama, kad iš nuotekų galima padengti iki 14 procentų šilumos poreikio.  | <https://www.derstandard.at/story/2000138427847/wenn-der-abwasserkanal-auch-wohnungen-und-bueros-heizt>  |  |
| 2022 08 25 | Austrijos energetikos ir aplinkos ministerija saulės energijos foto-elementų sistemų diegimą gyventojams šiais metais yra numačiusi remti 345 mln. eurų. Gyventojų susidomėjimas yra didžiulis, tačiau jis turi ir neigiamą pusę, nes trūksta komponentų ir jų tiekimas užtrunka, taip pat trūksta montavimo specialistų.  | <https://www.derstandard.at/story/2000138517117/sonnenstrom-in-der-warteschleife>  |  |
| Lietuvos turizmo sektoriui aktuali informacija |
| 2022 08 08 | Vienos mieste atsigauna turizmo srautai ir remiantis statistikos duomenimis svečių iš užsienio nakvynių skaičius, palyginti su praėjusiais metais, išaugo daugiau nei tris kartus, o svečių skaičius iš kitų Austrijos regionų dvigubai. Tačiau taipogi kilo viešbučių Vienoje kainos 10 - 15 proc. Atkreiptinas dėmesys, kad svečių iš Azijos ar JAV skaičius tik labai nežymiai augo.  | <https://www.derstandard.at/story/2000138133840/wiener-hotels-hoben-die-preise-an>  |  |
| Bendradarbiavimui MTEPI[[1]](#footnote-1) srityse aktuali informacija |
| 2022 08 21 | Austrijos CD-laboratorija Kembridžo universitete sukūrė „dirbtinį augalo lapą“, kuriame sujungė šviesos absorbentus ir katalizatorius taip, kad būtų galima gaminti sintetines dujas.  | <https://www.diepresse.com/6179337/das-kuenstliche-blatt-soll-fuer-klimafreundlichen-treibstoff-sorgen>  |  |
| Lietuvos ekonominiam saugumui aktuali informacija  |
|  |  |  |  |
| Bendra ekonominė informacija |
| 2022 08 01  | Daugialypė ekonominė krizė sąlygoja nemokumo rodiklius tiek privačių namų ūkiuose, tiek ir įmones. Palyginti su praėjusiais metais, privačių asmenų nemokumas išaugo 36 proc., o įmonių nemokumas 121 proc. Ypač didelis nemokumas prognozuojamas statybų sektoriuje. | <https://www.diepresse.com/6172385/insolvenzen-auf-die-ebbe-folgt-nun-die-flut>  |  |
| 2022 08 01 | Ekonomikos ministras M. Kocher reiškia susirūpinimą, kad dėl ekonominės krizės ir infliacijos bangos įmonės, dirbančios Austrijoje, gali perkelti savo veiklą į kitas šalis. Visų pirma, daug energijos naudojančiuose sektoriuose, t.y. stiklo, popieriaus, plieno ar aliuminio sektoriuose mažėja konkurencingumas ir atitinkamai įmonės gali perkelti gamybą, kur energija yra pigesnė, t.y. į Kiniją ar Indiją. M. Kocher ragina ES mastu pirkti dujas, siekiant mažesnių kainų.  | <https://www.krone.at/2774041>  |  |
| 2022 08 02 | Austrijos dujų saugyklos yra 50 proc. užpildytos, kas reiškia, kad yra sukaupta 49 TWh dujų. Metinis Austrijos dujų poreikis sudaro 95,5 TWh.  | <https://www.derstandard.at/story/2000137958017/e-control-gasspeicher-in-oesterreich-nahezu-einzigartig-in-europa>  |  |
| 2022 08 03 | Dujų suvartojimas Austrijoje pirmąjį pusmetį sumažėjo 6,4 proc. ir sudarė 49,1 TWh.  | <https://www.kleinezeitung.at/wirtschaft/6173153/Ab-1-9-wirds-im-Osten-teurer_Gasverbrauch-in-Oesterreich-sinkt>  |  |
| 2022 08 04 | Esant aukštai infliacijai, Austrijoje smunka gyventojų perkamoji galia ir tai sąlygoja prekybos apimčių mažėjimą. Įvertinus infliacijos poveikį, mažmeninė prekyba birželį sumažėjo 5,5%, lyginant su 2021 m. birželio mėnesiu. Ne maisto prekybos srityje minusas yra dar didesnis, t.y. 8,3%. Mažmeninė prekyba maisto produktais šiuo laikotarpiu taip pat fiksavo nemažą minusą, t.y. 4,9%. Labiausiai nukentėjo laikrodžių / juvelyrinių dirbinių, elektronikos ir drabužių mažmeninė prekyba. | <https://www.oe24.at/businesslive/oesterreich/kaufkraftverlust-laesst-handelsumsaetze-einbrechen/526467611>  |  |
| 2022 08 08  | Atsižvelgiant į tai, kad energetikos koncernai Austrijoje uždirbo didžiulius pelnus dėl pakilusių energijos išteklių kainų, vyksta plati diskusija, ar reikalinga papildomai apmokestinti šį viršpelnį. Nors pasipiktinimas dėl šių pelnų kuomet gyventojai kenčia dėl kainų augimo yra didžiulis ir netyla raginimai įvesti papildomą mokestį, tačiau ekonomikos ir energetikos specialistai įspėja apie galimas nepageidaujamas pasekmes. Ekonominių tyrimų institutas pažymi, kad jei būtų apmokestintas šis pelnas, būtų sukurtos papildomos kliūtys pereiti prie atsinaujinančių išteklių ir tapti mažiau priklausomais nuo Rusijos gamtinių dujų, nes koncernai šiuos pelnus siekia investuoti į atsinaujinančių išteklių energetiką, kas yra būtina sąlyga, kad vidutinės trukmės laikotarpiu energijos kainos vėl kristų. Kita vertus, darbuotojus ginančios organizacijos mano, kad šiuo metu didelį energetikos įmonių pelną reikia apmokestinti specialiu mokesčiu, nes esant krizei, reikia išsiurbti perteklinį pelną ir panaudoti lėšas energijos kainų mažinimo priemonėms. | <https://www.derstandard.at/story/2000138119803/wifo-und-ihs-gegen-sondersteuer-auf-uebergewinne-arbeiterkammer-dafuer>  |  |
| 2022 08 08  | Dabartinės geopolitinės ir ekonominės situacijos pasekmės turi neigiamą poveikį Austrijos įmonėms. 30 proc. Austrijos įmonių vadovų mano, kad jų verslo padėtis pablogės per ateinančius šešis mėnesius. Kaip pagrindinės grėsmės įvardijamos dideles arba stipriai svyruojančias žaliavų ir energijos kainos, auganti infliacija, problemos tiekimo grandinėse, darbo jėgos trūkumas. Daroma išvada, kad be pasiūlos ir paklausos dėsnių Austrijos įmonių ekonominė sėkmė šiuo metu labiau nei bet kada priklauso nuo pasaulinių, nekontroliuojamų ir kartais nenuspėjamų išorinių poveikių.  | <https://www.derstandard.at/story/2000138130855/hohe-preise-belasten-unternehmen-doppelt>  |  |
| 2022 08 17 | UniCredit Bank Austria skaičiavimais šiais metais Austrijos BVP augs 4,4 proc. dėl geros metų pradžios. Tačiau ateinančiais metais augimas bus tik 1,5 proc.  | <https://www.bankaustria.at/ueber-uns-presse-presseinformationen_61173.jsp>  |  |
| 2022 08 18  | Infliacija Austrijoje liepą pasiekė 9,2 proc. - aukščiausią lygį nuo 1975 metų vasario mėnesio. Austrijos statistikos departamento duomenimis, labiausiai kainas lėmė energijos išteklių kainos ir gastronomijos kainų augimas, o degalų sąnaudos stagnavo labai aukštame lygyje. Kainos taip pat pastebimai išaugo maisto sektoriuje, o tai aiškiai atsispindi ir savaitinio apsipirkimo kainų augime. Maisto pirkinių krepšelio, į kurį įeina maistas, paslaugos ir kuras, kaina liepos mėnesį padidėjo 19,1 proc., t.y. daugiau nei dvigubai nei bendra infliacija. Tačiau Austrijos ekonominių tyrimų instituto (Wifo) ekonomistas J. Baumgartner teigia, kad infliacija Austrijoje dar nepasiekė piko, nes paskelbta, kad rudenį augs dujų, elektros ir centralizuoto šilumos tiekimo kainos, kas didins bendrą infliaciją.  | <https://www.derstandard.at/story/2000138351949/inflation-im-juli-um-9-3-prozent-gestiegen>  |  |
| 2022 08 22 | Austrijos Konkurencijos tarnybos tyrimas nustatė, kad naftos perdirbimo kompanijos savo pelno maržas padidino trigubai už benziną ir dyzeliną. Kas reiškia, kad kuro kaina pakilo ne tik dėl išaugusios naftos žaliavos kainos. Tačiau padaryta išvada, kad rinkos konkurencija nebuvo pažeista.  | <https://www.diepresse.com/6180454/raffinerien-profitieren-vom-hohen-spritpreis>  |  |
| Kita ekonominiam bendradarbiavimui aktuali informacija |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* *donatas.askinis@urm.lt*

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)